Държавен вестник, бр. 75, 2021 г., стр. 63

БРОЙ  75	
Д Ъ Р Ж А В Е Н  В Е С Т Н И К 	
СТР.  63  
500 
Глава 5.2 
Маркиране и етикетиране на опаковките, включително 
междинни контейнери за насипни товари (IBC) 
Забележка: Тези разпоредби се отнасят основно до маркирането и етикетирането на опасни товари в съответствие с 
техните свойства.  Допълнителни маркировки или символи, указващи предпазните мерки, които трябва да 
се вземат при работа или съхранение на дадена опаковка (като символ, представляващ чадър, указващ, 
че опаковката трябва да се съхранява суха), могат да бъдат поставени върху опаковката, ако е 
целесъобразно. 
5.2.1 Маркиране на опаковките, включително IBC 
5.2.1.1 
 Освен ако в този Кодекс не е предвидено друго, на всяка опаковка се изписва точното наименование на 
пратката за опасните товари, както е определено в съответствие с точка 3.1.2, и съответният номер на 
ООН, предшестван от буквите „UN“. Номерът на ООН и буквите „UN“ са с височина най-малко 12 mm, с 
изключение на опаковките от 30 литра или по-малко или с максимална нетна маса 30 kg или по-малко и за 
цилиндри с 60 литра или по-малко водна вместимост, когато те са с височина най-малко 6 mm и с 
изключение на опаковки от 5 литра или 5 kg или по-малко, когато са с подходящ размер. В случай на 
неопаковани артикули маркировката се поставя върху предмета, върху неговата поставка или върху 
неговото приспособление за боравене, съхранение или спускане. За стоките от подклас 1.4, група за 
съответствие S, буквата на подкласа и групата за съответствие също се маркира, освен ако не е поставен 
етикетът за 1.4S. Типичната маркировка на опаковката е: 
КОРОЗИВНА ТЕЧНОСТ, КИСЕЛИННА, ОРГАНИЧНА, НЕУПОМЕНАТА ДРУГАДЕ (КАПРИЛИЛ ХЛОРИД) UN 3265. 
Забележка: Цилиндри с водна вместимост 60 L или по-малко, маркирани с номер на ООН в съответствие с 
разпоредбите на Кодекса IMDG до 31 декември 2013 г. и които не отговарят на разпоредбите на 5.2.1.1 по 
отношение на размера на номера на ООН и буквите „UN“, приложими от 1 януари 2014 г., могат да 
продължат да се използват до следващата периодична проверка, но не по-късно от 1 юли 2018 г. 
5.2.1.2  Всички маркировки на опаковките, изисквани съгласно 5.2.1.1: 
.1     са лесно видими и четливи; 
.2  са такива, че тази информация все още може да бъде идентифицирана върху опаковките, изкарали 
поне три месеца потапяне в морето. При обмисляне на подходящи методи за маркиране се отчита 
трайността на използваните опаковъчни материали и повърхността на опаковката; 
.3     се изобразяват на фона на контрастиращ цвят върху външната повърхност на опаковката; и 
   
.4  не се разполагат с други маркировки на опаковките, които биха могли значително да намалят тяхната 
ефективност. 
△ 5.2.1.3 
Спасителни опаковки, включително големи спасителни опаковки и спасителни съдове под налягане, трябва 
да бъдат допълнително маркирани с думата „SALVAGE (СПАСИТЕЛЕН)“. Надписът на маркировката 
„SALVAGE“ трябва да бъде с височина най-малко 12 mm. 
5.2.1.4 
 Междинните контейнери за насипни товари с вместимост над 450 L и големите опаковки се маркират от 
двете противоположни страни. 
5.2.1.5 
Специални разпоредби за маркиране на радиоактивни материали 
5.2.1.5.1 
Всяка опаковка се маркира четливо и трайно от външната страна на опаковката с идентификация на 
изпращача или получателя, или и на двете. Всеки товарна единица се маркира четливо и трайно от 
външната страна с идентификация на изпращача или получателя, или и двете, освен ако тези маркировки 
на всички опаковки в защитния контейнер са ясно видими. 
5.2.1.5.2 
Маркирането на освободените опаковки радиоактивен материал от клас 7 е съгласно изискванията на 5.1.5.4.1
5.2.1.5.3 
Допустимата брутна маса на всяка опаковка с тегло над 50 kg се маркира четливо и трайно от външната 
страна на опаковката. 
5.2.1.5.4 
Всеки пакет, който отговаря на: 
.1  опаковка тип IP -1, опаковка тип IP -2 или опаковка тип IP -3 се маркират четливо и трайно от 
външната страна на опаковката с „TYPE IP-1“, „TYPE IP-2“ или „TYPE IP-3“, според случая; 
501 
.2  конструкцията на опаковка тип А се маркира четливо и трайно от външната страна на опаковката с 
„TYPE A“; 
.3  опаковка тип IP -2, опаковка тип IP -3 или опаковка тип А се маркират четливо и трайно от външната 
страна на опаковката с международния регистрационен код на превозното средство (VRI код) на 
страната на произход на дизайна и или името на производителя, или друга идентификация на 
опаковката, посочена от компетентния орган на страната на произход на дизайна. 
5.2.1.5.5    Всяка опаковка, която съответства на проект, одобрен съгласно една или повече точки 5.1.5.2.1, 6.4.22.1 до 
6.4.22.4, 6.4.23.4 до 6.4.23.7 и 6.4.24.2 се маркират четливо и трайно от външната страна на опаковката 
със следната информация: 
.1  идентификационният знак, определен за този дизайн от компетентния орган; 
.2  сериен номер за уникално идентифициране на всяка опаковка, която съответства на този дизайн; 
.3  „Type B(U)“, „Type B(M)“ или „Type C“, в случай на дизайн на опаковка от тип B(U), тип B(M) или тип C. 
5.2.1.5.6  
Всяка опаковка, която съответства на конструкция на опаковка от тип B(U), тип B(M) или тип C, притежава 
външната страна на най-външния съд, устойчива на въздействието на огън и вода, ясно маркирани чрез 
щампи, печати или други средства, устойчиви на въздействието на огън и вода, със символа на 
трилистник, показан по-долу. 
60 
60 
X/2 
X 
55X 
 
 
 
 
 
 
Основен символ трилистник с пропорции, базирани на централен кръг с радиус X. 
Минималният допустим размер на X е 4 mm. 
5.2.1.5.7 
Когато LSA-I или SCO-I материалът се съдържа в съдове или опаковъчни материали и се транспортира 
при изключителна употреба, както е разрешено в 4.1.9.2.4, външната повърхност на тези съдове или 
опаковъчни материали може да носи маркировката „RADIOACTIVE LSA-I (РАДИОАКТИВЕН LSA-I)“ или 
„RADIOACTIVE SCO-I (РАДИОАКТИВЕН SCO-I)“, според случая. 
5.2.1.5.8 
Във всички случаи на международен превоз на пакети, изискващи одобрение от компетентния орган на 
проекта или превоза, за които се прилагат различни типове одобрения в различните страни, засегнати от 
превоза, маркирането е в съответствие със свидетелството на страната на произход на дизайна. 
5.2.1.6 
Специални разпоредби за маркиране на морските замърсители 
5.2.1.6.1 
С изключение на предвиденото в 2.10.2.7, опаковките, съдържащи морски замърсители, отговарящи на 
критериите на 2.9.3, се маркират трайно с маркировката за морски замърсители. 
5.2.1.6.2 
Маркировката за морски замърсители се поставя в близост до маркировките, изисквани от 5.2.1.1. Трябва 
да бъдат спазени разпоредбите на 5.2.1.2 и 5.2.1.4.